Specialiųjų pirkimo sąlygų 7 priedas

PASLAUGŲ PIRKIMO–PARDAVIMO SUTARTIS NR. 2F-
[bookmark: _GoBack]Vilnius
20____ m. ______________ ___ d.

Lietuvos gyventojų genocido ir rezistencijos tyrimo centras, atstovaujamas laikinai einančio generalinio direktoriaus pareigas Arūno Bubnio, veikiančio pagal įstatus (toliau – Pirkėjas), ir __________________, veikiančio (-ios) pagal ___________ (toliau – Teikėjas), toliau kartu šioje sutartyje vadinamos Šalimis, o kiekviena atskirai – Šalimi, sudarė šią paslaugų pirkimo–pardavimo sutartį, toliau vadinamą Sutartimi, ir susitarė dėl toliau išvardytų sąlygų. 

I SKYRIUS
SUTARTIES OBJEKTAS
1. Teikėjas Sutartyje nustatytomis sąlygomis ir tvarka įsipareigoja atlikti Pirkėjui kibernetinio saugumo audito ir susijusias kibernetinio saugumo vertinimo paslaugas (toliau – Paslaugos). Paslaugų techninė specifikacija ir apimtis pateikiami Sutarties 1 priede. 
2. Paslaugos turi būti atliktos Didžioji g. 17/1, Vilnius ar/ir nuotoliniu būdu.

II SKYRIUS
 SUTARTIES GALIOJIMAS, VYKDYMO PRADŽIA, TRUKMĖ IR TERMINAI
3. Sutartis įsigalioja ją pasirašius abiem Šalims. Sutartis galioja iki visiško sutartinių įsipareigojimų įvykdymo. 
4. Paslaugos turi būti suteiktos per 40 darbo dienų nuo Sutarties įsigaliojimo (toliau – Paslaugų teikimo terminas). 
5. Sutarties vykdymo metu paaiškėjus Sutarties 6 punkte nurodytoms aplinkybėms, taip pat kitoms Sutartyje nenumatytoms aplinkybėms, dėl kurių Teikėjas negali laiku įvykdyti Sutarties ir kurių Teikėjas pagrįstai negalėjo numatyti, Paslaugų teikimo terminas Šalių susitarimu gali būti pratęstas tiek, kiek truko aplinkybės, trukdančios Paslaugas atlikti laiku, bet ne ilgesniam nei 20 darbo dienų terminui. Prašymas pratęsti Paslaugų teikimo terminą kartu su visais prašymą pagrindžiančiais dokumentais privalo būti pateiktas Pirkėjui iki prašomo pratęsti Paslaugų teikimo termino pabaigos. 
6. Teikėjas turi teisę kreiptis į Pirkėją dėl Paslaugų teikimo termino pratęsimo, jeigu: 
6.1. Pirkėjas nevykdo ir (ar) netinkamai vykdo Sutartimi jam nustatytus įsipareigojimus ir todėl Teikėjas negali tinkamai atlikti Paslaugų ar jų dalies; 
6.2. trečiųjų asmenų veiksmai arba bet koks uždelsimas, kliūtys arba trukdymai Teikėjui trukdo laiku atlikti Paslaugas; 
7. Sutartis nustoja galioti, jeigu ji yra tinkamai įvykdyta, jeigu ji nutraukiama įstatymų ar Sutartyje nustatytais atvejais, taip pat esant atitinkamam teismo sprendimui ir kitais įstatymų ir Sutarties numatytais atvejais. 
8. Pirkėjas gali sustabdyti Sutarties ar jos dalies vykdymą tokiam laikui ir tokiu būdu, kaip jis mano esant tai reikalinga. Jei vieno stabdymo laikotarpis trunka ilgiau kaip 20 darbo dienų, Teikėjas turi teisę per 20 darbo dienų, pasibaigus maksimaliam vieno stabdymo laikotarpiui, reikalauti atnaujinti Sutarties vykdymą, o Pirkėjui neatnaujinus Sutarties vykdymo per 7 darbo dienas, Teikėjas įgyja teisę Šalių susitarimu nutraukti Sutartį. 

III SKYRIUS
 KAINA (KAINODAROS TAISYKLĖS) IR MOKĖJIMO SĄLYGOS
9. Sutarties kainai apskaičiuoti taikomas kainos apskaičiavimo būdas – fiksuotos kainos. 
10. Sutarties kaina be PVM _____ (________________________________________) eurų, 
(nurodyti sumą skaičiais)   (nurodyti sumą žodžiais) 
PVM (21 proc.) – __________  (_____________________________________________eurai.
(nurodyti sumą skaičiais)   (nurodyti sumą žodžiais)
Sutarties kaina su PVM _____ (__________________________________________) eurai, 
(nurodyti sumą skaičiais)   (nurodyti sumą žodžiais) 
11. Į Sutarties kainą įskaičiuota Paslaugų kaina, visi mokesčiai ir įrangos kaina, transporto, su dokumentų, kurių reikalauja Pirkėjas, rengimu ir pateikimu, kitos su Paslaugų atlikimu susijusios, Teikėjo tiesioginės ir netiesioginės išlaidos. Pasirašydamas Sutartį Teikėjas pareiškia, kad jis gerai išanalizavo pirkimo dokumentuose ir Sutartyje pateiktą techninę specifikaciją bei sąlygas, numatė ir įvertino visą Paslaugų apimtį. Jeigu Sutarčiai tinkamai įvykdyti yra būtina atlikti kitas papildomas paslaugas, kurias sudarydamas Sutartį būtų numatęs kiekvienas profesionalus ir protingas Teikėjas, tačiau Teikėjas jų nenumatė ir neįtraukė į Sutarties kainą, tai šias paslaugas Teikėjas įsipareigoja atlikti savo sąskaita. 
12. Sutarties kaina nekeičiama per visą Sutarties galiojimo laikotarpį, išskyrus Sutartyje numatytus kainos peržiūros dėl pasikeitusių mokesčių atvejus: 
12.1. dėl pasikeitusių mokesčių, t. y. Sutarties galiojimo metu pasikeitus Paslaugoms taikomam pridėtinės vertės mokesčiui (PVM), Sutarčiai bus taikomas pakeistas PVM tarifas. Sutarties kaina perskaičiuojama po Lietuvos Respublikos pridėtinės vertės mokesčio įstatymo, kuriuo keičiasi PVM tarifas, įsigaliojimo dienos. Pakeista Sutarties kaina bus lygi sumai, gautai prie Sutartyje nurodytos Sutarties kainos be PVM pridėjus PVM, apskaičiuotą pagal naujai patvirtintą PVM tarifą, nebent priimti teisės aktai numatytų kitaip. Sutarties kaina peržiūrima toms Paslaugoms, kurių atlikimo ir apmokėjimo už Paslaugas terminai pagal Sutartį sueina po atitinkamo teisės akto įsigaliojimo. Sutarties kaina be PVM dėl PVM keitimo nebus keičiama, nebent priimti teisės aktai numatytų kitaip; 
13. Pirkėjas įsipareigoja sumokėti už Paslaugas tokia tvarka: mokėjimas atliekamas per 20 darbo dienų nuo sąskaitos faktūros pateikimo dienos, pervedant lėšas į Sutartyje nurodytą Teikėjo banko sąskaitą. Sąskaitose faktūrose privalo būti nurodyta Sutarties data ir numeris. 
14. Pagal Sutartį priklausančias sumokėti pinigų sumas Pirkėjas sumoka Teikėjui mokėjimo pavedimu į Sutartyje nurodytą banko sąskaitą. Laikoma, kad pinigai sumokėti tą dieną, kurią Pirkėjas pateikė savo bankui mokėjimo nurodymą atlikti mokėjimo pavedimą. 
15. Už Paslaugas sumokama eurais po to, kai pasirašomas Paslaugų priėmimo–perdavimo aktas ir jo pagrindu Pirkėjas priima Sutartyje nustatyta tvarka pateiktą sąskaitą faktūrą. 
16. Vykdant Sutartį visos sąskaitos faktūros privalo būti teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrosios informacinės sistemos (SABIS) priemonėmis. Kitais būdais pateiktos sąskaitos faktūros laikomos pateiktomis netinkamai ir nepriimamos.

IV SKYRIUS
PASLAUGŲ PERDAVIMAS IR KOKYBĖ 
17. Paslaugos turi būti atliktos per Sutartyje nustatytą Paslaugų teikimo terminą. Paslaugų atlikimas dalimis negalimas. 
18. Teikėjas, įvykdęs visus Sutartimi prisiimtus įsipareigojimus, privalo kreiptis į Pirkėją dėl Paslaugų priėmimo–perdavimo akto pasirašymo. Pirkėjas turi ne vėliau kaip per 5 darbo dienas pasirašyti Paslaugų priėmimo–perdavimo aktą arba atmesti Teikėjo prašymą pasirašyti Paslaugų priėmimo–perdavimo aktą, nurodydamas priimto sprendimo motyvus, trūkumų ištaisymo terminus bei priemones, kurių Teikėjas privalo imtis tam, kad Paslaugų priėmimo–perdavimo aktas būtų pasirašytas. Teikėjas nurodytus trūkumus turi ištaisyti nedelsiant ir savo lėšomis. Paslaugų priėmimo–perdavimo aktas pasirašomas 2 vienodą teisinę galią turinčiais egzemplioriais arba, sudarant elektroninį dokumentą, abiejų Šalių pasirašomas elektroniniu parašu. 
19. Pirkėjas pasirašo Paslaugų priėmimo–perdavimo aktą, jei Paslaugos atitinka Sutarties sąlygas, Lietuvos Respublikoje taikomų norminių dokumentų nustatytus reikalavimus bei kitus reikalavimus, įprastai keliamus tokio pobūdžio paslaugoms. 
20. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Pirkėjo nuosavybė. 
21. Nuosavybės teisė į Paslaugų atlikimo rezultatą, kai toks sukuriamas, Pirkėjui pereina nuo Sutartyje nustatyta tvarka pasirašyto Paslaugų priėmimo–perdavimo akto. 

V SKYRIUS
ŠALIŲ TEISĖS IR PAREIGOS
22. Pirkėjas įsipareigoja: 
22.1. tinkamai ir sąžiningai vykdyti Sutartį; 
22.2. Sutarties vykdymo metu bendradarbiauti su Teikėju, teikiant Sutarčiai vykdyti pagrįstai reikalingą informaciją, kurios pateikimo būtinybė iškilo Sutarties vykdymo metu; 
22.3. priimti tinkamai suteiktas Paslaugas ir sumokėti Sutarties kainą už tinkamai ir laiku suteiktas Paslaugas pagal Sutarties sąlygas; 
22.4. suteikti reikiamus įgaliojimus Teikėjui veikti Pirkėjo vardu (jei tokie įgaliojimai yra reikalingi); 
22.5. tinkamai vykdyti kitas Sutartyje ir Lietuvos Respublikos teisės aktuose numatytas pareigas. 
23. Pirkėjas turi teisę: 
23.1. be atskiro pranešimo atlikti bet kokius patikrinimus, kurie Pirkėjui atrodo reikalingi, kilus įtarimui, kad Teikėjas nesugebės laiku suteikti Paslaugų ar Paslaugos teikiamos nekokybiškai, neprofesionaliai, pažeidžiant reikalavimus; 
23.2. Paslaugų teikimo metu raštiško ir motyvuoto prašymo pagrindu reikalauti Teikėjo darbuotojo arba Teikėjo pareigas vykdančio asmens pakeitimo, jei mano, kad šis asmuo nėra stropus ar netinkamai vykdo pareigas; 
23.3. naudotis kitomis Sutartyje ir Lietuvos Respublikos teisės aktuose numatytomis Pirkėjo teisėmis. 
24. Teikėjas įsipareigoja: 
24.1. teikti Paslaugas Pirkėjui pagal Sutartį ir Pirkėjo pateiktus užsakymus, kai jie teikiami, už Sutarties kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias; 
24.2. Sutartyje nustatytu laiku suteikti Paslaugas, perduoti Pirkėjui Sutartyje nurodytų Paslaugų rezultatą ir ištaisyti nustatytus trūkumus; 
24.3. užtikrinti, kad Sutarties sudarymo momentu ir visą jos galiojimo laikotarpį Teikėjas, jo darbuotojai išlaikytų reikiamą kvalifikaciją ir patirtį, reikalingas norint teikti Paslaugas. Jeigu pirkimo vykdymo metu nebuvo tikrinama Teikėjo kvalifikacija dėl teisės verstis atitinkama veikla arba buvo tikrinama ne visa apimtimi, užtikrinti, kad Sutartį vykdys tik tokią teisę turintys asmenys. Teikėjas, pageidaudamas pakeisti specialistą (-us), kurių kvalifikacija rėmėsi savo atitikimui kvalifikaciniams reikalavimams pagrįsti, privalo raštu apie tai informuoti Pirkėją ir pateikti keičiančio specialisto kvalifikaciją patvirtinančius dokumentus. Pirkėjas, gavęs iš Teikėjo prašymą dėl specialisto keitimo, ne vėliau kaip per 5 darbo dienas patikrina, ar naujo specialisto kvalifikacija atitinka pirkimo dokumentuose keliamus reikalavimus, ir raštu praneša Teikėjui apie savo sutikimą keisti specialistą arba pateikia motyvuotą atsisakymą. 
24.4. savo sąskaita apsaugoti Pirkėją nuo bet kokių pretenzijų, nuostolių, atsirandančių dėl Teikėjo veiksmų ar aplaidumo vykdant Sutartį, ir atlyginti dėl savo kaltų veiksmų padarytą žalą tretiesiems asmenims bei jų patirtus nuostolius, įskaitant nuostolius dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo; 
24.5. per 5 darbo dienas informuoti Pirkėją apie visas reikšmingas aplinkybes (pvz., turto areštas ar laikinųjų apsaugos priemonių taikymas, taikos sutarties su kreditoriais sudarymas, pagrindų bankroto ar restruktūrizavimo bylai iškelti atsiradimas, paduoti pareiškimai dėl bankroto ar restruktūrizavimo bylos Teikėjui iškėlimo, bankroto ar restruktūrizavimo bylos iškėlimas, mokestinis įsiskolinimas ir kitas aplinkybes), turinčias ar galinčias turėti įtakos sutartiniams įsipareigojimams tinkamai vykdyti; 
24.6. nenaudoti Pirkėjo pavadinimo ar ženklo jokioje reklamoje, leidiniuose ar kitur be išankstinio raštiško Pirkėjo sutikimo; 
24.7. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą, išskyrus atvejus, kai informacijos atskleidimą reglamentuoja Europos Sąjungos ir Lietuvos Respublikos teisės aktai; 
24.8. Pirkėjui raštu paprašius grąžinti visus iš Pirkėjo gautus Sutarčiai vykdyti pateiktus dokumentus; 
24.9. laikytis Sutartyje nustatytos pranešimo apie subtiekėjų kontaktinių duomenų ir atstovų, keičiamų, papildomų ir naujų subtiekėjų pasitelkimo tvarkos; 
24.10. laikytis aplinkos apsaugos, socialinės ir darbo teisės įsipareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse; 
24.11. pasirašyti asmens duomenų tvarkymo sutartį, jei vykdydamas Sutartį Teikėjas tvarkys asmens duomenis Pirkėjo vardu; 
24.12. Mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, nesitelkti subtiekėjų, nesiremti ūkio subjektų pajėgumais, taip pat netiekti (nenaudoti atliekant darbus ar teikiant paslaugas) Prekių (įskaitant jų sudedamąsias dalis, pakuotes), kurių gamintojo ar bet kurį iš aukščiau išvardintų subjektų kontroliuojančio juridinio asmens registracijos vieta arba fizinio asmens nuolatinė gyvenamoji vieta, arba pilietybės valstybė yra įtraukta į Lietuvos Respublikos Vyriausybės patvirtintą priešiškų valstybių ir teritorijų sąrašą (toliau – Sąrašas), taip pat nenaudoti, atliekant darbus ar teikiant paslaugas, Prekių (įskaitant jų sudedamąsias dalis, pakuotes), kurių kilmės valstybė ar teritorija yra nurodyta Sąraše, neteikti paslaugų, kurios teikiamos iš Sąraše nurodytų valstybių ar teritorijų. Pirkėjui pareikalavus, Pardavėjas įsipareigoja pateikti Pardavėjo, subtiekėjo, ūkio subjekto, kurio pajėgumais Pardavėjas remiasi, gamintojo ar šiuos subjektus kontroliuojančių juridinių asmenų registraciją ar fizinių asmenų nuolatinę gyvenamąją vietą ir pilietybę patvirtinančius Įstatyme nurodytus dokumentus, taip pat tiekiamų (naudojamų atliekant darbus ar teikiant paslaugas) Prekių (įskaitant jų sudedamąsias dalis, pakuotes) kilmę, vietą, iš kurios teikiamos Paslaugos, patvirtinančius gamintojo ar kito trečiojo asmens išduotus dokumentus. Kai atitikimas šiame punkte nustatytiems reikalavimams buvo tikrinamas pirkimo, kuriam pasibaigus sudaryta Sutartis, metu, Sutarties vykdymo metu pasikeitus tokiai informacijai ar paaiškėjus naujai informacijai, Teikėjas įsipareigoja nedelsdamas tokią informaciją pateikti Pirkėjui; 
24.13. tinkamai vykdyti kitus įsipareigojimus, numatytus Sutartyje ir Lietuvos Respublikoje galiojančiuose teisės aktuose. 
25. Teikėjas patvirtina, kad Sutarties sudarymo metu Teikėjui, jo pasitelktiems subtiekėjams ir subjektams, kurių pajėgumais Teikėjas remiasi, nėra taikomos Sutarties vykdymui įtakos turinčios ar galinčios turėti Lietuvos Respublikoje galiojančios tarptautinės sankcijos ir (ar) tarptautinės kitų šalių (Jungtinės Karalystės ar Jungtinių Amerikos Valstijų) sankcijos, ir (ar) Lietuvos Respublikos įstatymais nustatytos kitos ribojamosios priemonės. Jei vykdant Sutartį šiame punkte nurodytos sankcijos ar ribojamosios priemonės būtų pradėtos taikyti Teikėjui ar subjektams, kurių pajėgumais Teikėjas rėmėsi, Teikėjas įsipareigoja nedelsdamas raštu pranešti apie tai Pirkėjui, o jei sankcijos ar ribojamosios priemonės būtų pradėtos taikyti Teikėjo pasitelktiems subtiekėjams, nedelsdamas pašalinti tokius subtiekėjus iš Sutarties vykdymo ir, esant poreikiui, pakeisti tokius subtiekėjus Sutartyje nustatyta tvarka. Teikėjas, pažeidęs šiuo Sutarties punktu nustatytus įsipareigojimus, taip pat paaiškėjus, kad šiame punkte nustatyti Teikėjo patvirtinimai neatitinka tikrovės, privalo atlyginti Pirkėjui su tokiu pažeidimu ir patvirtinimų neatitikimu susijusius nuostolius, įskaitant, bet neapsiribojant su Sutarties nutraukimu susijusius nuostolius. 
26. Teikėjas turi teisę:
26.1. gauti iš Pirkėjo visą informaciją, būtiną Paslaugoms teikti, jei tokios pateikimas nedraudžiamas galiojančių Lietuvos Respublikos teisės aktų;
26.2. gauti Sutartyje numatytą apmokėjimą su sąlyga, kad jis tinkamai vykdo Sutartį, taip pat kitas Sutartyje ir Lietuvos Respublikos teisės aktuose numatytas teises;
27. Nė viena Šalis neturi teisės perleisti visų arba dalies teisių ir pareigų pagal Sutartį jokiai trečiajai šaliai be išankstinio raštiško kitos Šalies sutikimo. 

VI SKYRIUS
SUBTIEKIMAS IR JUNGTINĖ VEIKLA  
28. Sutarčiai vykdyti šiame punkte nurodytoms Paslaugoms atlikti (įskaitant darbų vykdymą ir prekių tiekimą, kuriuos apima Paslaugų teikimas) Teikėjas numato pasitelkti šiuos subtiekėjus: ________________________________________________________(Šis punktas pildomas, jei Teikėjas pasiūlyme nurodė subtiekėjams perduodamą Paslaugų teikimo dalį ir pasitelkiamus subtiekėjus). 
29. Sudarius Sutartį, tačiau ne vėliau negu Sutartis pradedama vykdyti, Teikėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Teikėjas taip pat įsipareigoja informuoti apie šios informacijos pasikeitimus visu šios Sutarties vykdymo metu, taip pat pateikti šią informaciją apie papildomus ir naujus subtiekėjus, kuriuos jis ketina pasitelkti vėliau. 
30. Teikėjas, Sutarties vykdymo laikotarpiu toms Paslaugoms, kurių atlikimą Teikėjas pasiūlyme numatė perduoti subtiekėjams, gali keisti pasitelktą subtiekėją arba pasitelkti papildomą subtiekėją, nekeisdamas pasitelktų subtiekėjų (toliau – papildomas subtiekėjas). 
31. Teikėjas Sutarties vykdymo laikotarpiu turi teisę pasitelkti naują subtiekėją, nors teikdamas pasiūlymą nebuvo numatęs subtiekėjų pasitelkimo atitinkamai Paslaugų daliai (toliau – naujas subtiekėjas), jeigu Sutarties vykdymo laikotarpiu atsiranda reikšmingų aplinkybių, dėl kurių toks pasitelkimas yra būtinas ir kurių apdairus Teikėjas nebūtų galėjęs numatyti, įskaitant, bet neapsiribojant, atvejus, kai:
31.1. siekiama baigti Paslaugų teikimą nustatytu terminu ir dėl to reikia padidinti Paslaugų teikimo našumą arba Pirkėjui pagrįstai reikalaujant baigti atlikti Paslaugas anksčiau; 
31.2. esant kitų su Paslaugų teikimu susijusių reikšmingų Teikėjo organizacinės struktūros ar vykdomos ūkinės veiklos ypatumų. 
32. Teikėjas, pageidaudamas pakeisti subtiekėją, pasitelkti papildomą subtiekėją arba pasitelkti naują subtiekėją, privalo apie numatomą keitimą arba papildomo ar naujo subtiekėjo pasitelkimą iš anksto raštu informuoti Pirkėją bei pateikti keičiančio, papildomai arba naujai pasitelkiamo subtiekėjo kvalifikaciją patvirtinančius dokumentus (jei subtiekėjams buvo keliami kvalifikacijos reikalavimai arba teisė teikti Paslaugas, kurioms pasitelkiamas naujas subtiekėjas, siejama su kvalifikacijos reikalavimais) ir pašalinimo pagrindų nebuvimą patvirtinantį dokumentą (kai Teikėjas rėmėsi keičiamo subtiekėjo pajėgumu arba kai Sutartyje numatyta Pirkėjo teisė reikalauti iš subtiekėjų pateikti pašalinimo pagrindų nebuvimą patvirtinantį dokumentą). Siekdamas pasitelkti naują subtiekėją, Teikėjas papildomai privalo nurodyti, dėl kokių priežasčių siekia pasitelkti naują subtiekėją. 
33. Pirkėjas per 5 darbo dienas nuo Teikėjo prašymo ir visų dokumentų gavimo dienos patikrina (kai taikoma), ar subtiekėjo kvalifikacija atitinka pirkimo dokumentuose nustatytus reikalavimus, taip pat ar nėra subtiekėjo privalomų pašalinimo pagrindų. Šalims įvykdžius visas punkte nurodytas sąlygas, sudaromas susitarimas dėl Sutarties pakeitimo. 
34. Jei Teikėjas pakeičia pasitelktą subtiekėją, pasitelkia papildomą ar naują subtiekėją, pažeisdamas Sutartyje nustatytą tvarką, Teikėjas, Pirkėjui pareikalavus, nedelsiant turi atsisakyti tokio subtiekėjo paslaugų ir pakeisti jį tinkamu subtiekėju Sutartyje nustatyta tvarka. 
35. Teikėjas privalo nedelsdamas atsisakyti subtiekėjo, kuriam taikomos tarptautinės sankcijos ar kiti ribojimai, bei užtikrinti, kad toks subtiekėjas nevykdytų Sutarties nuo sankcijų ar kitų ribojimų taikymo jam momento bei, esant poreikiui, pakeisti tokį subtiekėją kitu subtiekėju Sutartyje nustatyta tvarka. 
36. Jeigu pirkimo vykdymo metu nebuvo tikrinama Teikėjo ir (ar) subtiekėjo kvalifikacija dėl teisės verstis atitinkama veikla arba buvo tikrinama ne visa apimtimi, Teikėjas įsipareigoja Pirkėjui, kad Sutartį vykdys tik tokią teisę turintys asmenys. Pirkėjui reikalaujant Teikėjas turi pateikti Pirkėjo dokumentus, įrodančius subtiekėjo teisę verstis atitinkama veikla. 
37. Teikėjas visais atvejais išlieka atsakingas už Sutarties vykdymą, įskaitant subtiekėjams perduodamos vykdyti Sutarties dalies kokybę ir padarytą žalą. 

VII SKYRIUS
SUTARTIES KEITIMAS IR NUTRAUKIMAS
38. Sutartis gali būti pakeista, papildyta ar nutraukta tik raštu. Sutartis keičiama Šalims pasirašant susitarimą dėl Sutarties sąlygų pakeitimo, išskyrus Sutartyje aptartus atvejus, kai Sutarties sąlygos gali būti keičiamos vienašaliu raštišku pranešimu, kai Sutarties galiojimo laikotarpiu pasikeičia Sutarties Šalies adresas, banko sąskaitos Nr., kontaktiniai duomenys, kiti Sutartyje numatyti Šalies rekvizitai, Šalys rašytinio susitarimo dėl Sutarties pakeitimo nesudaro. Šalis, kuri keičia savo rekvizitus ar kitus duomenis, privalo, laikydamasi Sutartyje nustatytos informavimo tvarkos, apie pakeitimus raštu informuoti kitą Šalį; 
39. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti Sutarties sąlygą kita Šalis motyvuotai atsako ne vėliau kaip per 7 darbo dienas. Šalims nesutarus dėl Sutarties sąlygų keitimo, sprendimo dėl tolimesnio Sutarties vykdymo teisę turi Pirkėjas. 
40. Sutarties pakeitimai įsigalioja po jų pasirašymo, jei Šalys nesusitaria kitaip. Sutarties pakeitimai yra neatskiriama Sutarties dalis. 
41. Pirkėjas turi teisę vienašališkai ne teismo tvarka nutraukti Sutartį, pranešdamas apie tai Teikėjui raštu ne vėliau nei prieš 10 darbo dienų Civilinio kodekso 6.217 str. 1 ir 3 dalyje, 6.721 str. 1 d. numatytais pagrindais, taip pat dėl šių priežasčių: 
41.1. jeigu paaiškėja, kad Teikėjas, siekdamas Sutarties, buvo sudaręs susitarimą, neleistinai ribojantį konkurenciją; 
41.2. jeigu Teikėjas vėluoja atlikti Paslaugas ar jų dalį ilgiau nei 20 darbo dienų arba vėluoja atlikti Paslaugas per kitą, Pirkėjo pagrįstai nurodytą terminą; 
41.3. jeigu dėl nenugalimos jėgos Paslaugų atlikimas turi būti atidėtas neapibrėžtam laikotarpiui arba kai nenugalimos jėgos aplinkybės trunka ilgiau nei 3 mėnesius; 
41.4. jeigu paaiškėja, kad Teikėjui taikomas turto areštas ar laikinosios apsaugos priemonės, Teikėjas sudarė taikos sutartį su kreditoriais, atsirado pagrindai bankroto ar restruktūrizavimo bylai iškelti, paduotas pareiškimas dėl bankroto ar restruktūrizavimo bylos Teikėjui iškėlimo, iškelta bankroto ar restruktūrizavimo byla, susidarė mokestiniai įsiskolinimai ar yra kitos svarbios aplinkybės, ir šių aplinkybių visuma sudaro prielaidą, kad Teikėjas nebus pajėgus įvykdyti Sutartį laiku ar kokybiškai, ar gali būti apsunkintas nuostolių išieškojimas dėl Sutarties pažeidimo; 
41.5. jeigu Teikėjas (įskaitant bet kurį iš Teikėjo darbuotojų, tarpininkų, subtiekėjų, atstovų ir kt.) duoda arba pasiūlo (tiesiogiai arba netiesiogiai) bet kuriam Pirkėjo darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma kaip paskatą arba apdovanojimą už bet kurio su Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą arba susilaikymą juos parodyti (kyšį) bet kuriam su Sutartimi susijusiam asmeniui. Pirkėjui nutraukus Sutartį šiuo pagrindu, Teikėjas privalo atlyginti Pirkėjui visas patirtas išlaidas, susijusias su Sutarties vykdymo užbaigimu, bei kompensuoti visus dėl Sutarties nutraukimo patirtus nuostolius; 
41.6. kai dėl pasikeitusių Pirkėjo poreikių Paslaugos tampa nereikalingos Pirkėjui; 
41.7. kai Teikėjas Sutartyje nustatyta tvarka nepateikia Sutarties įvykdymo užtikrinimo dokumento pratęsimo, kai tokia pareiga nustatyta Sutartyje; 
41.8. jei Teikėjui apskaičiuoti delspinigiai viršija 10 proc. pradinės Sutarties vertės; 
41.9. jei Teikėjas, jo darbuotojai ar Teikėjo pasitelkiami specialistai neatitinka pirkimo dokumentuose keltų kvalifikacijos reikalavimų; 
42. Paaiškėjus, kad bet kuris iš Sutarties 25 p. numatytų Teikėjo patvirtinimų buvo klaidingas arba bet kuris iš įsipareigojimų nevykdomas, arba Sutarties vykdymo metu paaiškėjus, kad Sutarties vykdymas prieštarauja Lietuvos Respublikoje įgyvendinamoms tarptautinėms sankcijoms, Sutartis gali būti nutraukta Pirkėjo vienašališkai, netaikant įspėjimo termino. 
43. Teikėjas turi teisę nutraukti Sutartį, pranešdamas apie tai Pirkėjui raštu prieš 10 darbo dienų, jeigu Pirkėjas vėluoja atsiskaityti ilgiau nei 20 darbo dienų ir, nepaisydamas Teikėjo raštu įteiktų prašymų, nesiima priemonių šiai padėčiai pakeisti per Teikėjo nurodytą terminą ir kitais Sutarties ir teisės aktų numatytais atvejais. 
44. Jeigu Pirkėjas nutraukia Sutartį dėl netinkamo Teikėjo Sutarties vykdymo, Pirkėjas sumoka Teikėjui tik už tinkamai atliktas Paslaugas pagal pasirašytus Paslaugų perdavimo–priėmimo aktus ir Sutartyje nustatyta tvarka pateiktas apmokėti sąskaitas faktūras. Teikėjas privalo atlyginti Pirkėjui visas dėl tokio Sutarties nutraukimo susidariusias išlaidas, susietas su Sutartyje numatytų Paslaugų užbaigimu, ir kompensuoti dėl šio nutraukimo patirtus nuostolius. 
45. Jei Pirkėjas nutraukia Sutartį Civilinio kodekso 6.721 str. 1 d. numatytais pagrindais, Teikėjas turi teisę į kitų protingų išlaidų atlyginimą, kurias Teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Pirkėjo momento tik tuo atveju, jei iki pranešimo apie Sutarties nutraukimą Teikėjas nevėluoja atlikti Paslaugų ar jų dalies. 
46. Jeigu Teikėjas nutraukė Sutartį dėl netinkamo Pirkėjo Sutarties vykdymo, Teikėjas turi teisę gauti atlyginimą tik už tinkamai suteiktas Paslaugas pagal pasirašytus Paslaugų perdavimo–priėmimo aktus ir Pirkėjo priimtas sąskaitas faktūras. 

VIII SKYRIUS
ŠALIŲ ATSAKOMYBĖ 
47. Jei dėl Pirkėjo kaltės nesumokama už Paslaugas per nustatytus terminus, Teikėjo pareikalavimu Pirkėjas privalo sumokėti Teikėjui už kiekvieną uždelstą dieną 0,05 % (penkių šimtųjų procento) dydžio delspinigius nuo laiku nesumokėtos sumos, neviršijant 10 % (dešimties procentų) pradinės Sutarties vertės. 
48. Jei Teikėjas nesuteikia Paslaugų nustatytu terminu, Pirkėjas turi teisę be oficialaus įspėjimo ir nesumažindamas kitų savo teisių gynimo būdų taikyti 0,05 % (penkių šimtųjų procento) dydžio delspinigius nuo Sutarties kainos be PVM už kiekvieną termino praleidimo dieną, neviršijant 10 % (dešimties procentų) pradinės Sutarties vertės. Pirkėjui reikalaujant Teikėjas privalo sumokėti delspinigius ir atlyginti nuostolius, kurių nepadengia delspinigiai. 
49. Šalys nutaria, kad netesybos yra pripažįstamos minimaliais Šalių patirtais nuostoliais, kurių nereikia įrodinėti. Pirkėjas delspinigius ir baudas turi teisę išskaičiuoti iš Teikėjui mokėtinų sumų, taikydamas vienašalį įskaitymą Lietuvos Respublikos civilinio kodekso nustatyta tvarka arba nukreipti reikalavimą į Sutarties įvykdymo užtikrinimą, kai pagal Sutartį jis numatytas. 
50. Jei nėra aišku, dėl ko užtruko Sutarties vykdymas, ar jei nėra aiškių neteisėtų Šalių veiksmų dėl Sutarties vykdymo uždelsimo, Šalys atskiru susitarimu gali susitarti dėl pagal Sutartį taikomos atsakomybės dydžio. 

IX SKYRIUS
SUTARTIES ĮVYKDYMO UŽTIKRINIMAS
51. Sutarties įvykdymas užtikrinamas banko išduota garantija arba draudimo kompanijos išduotu laidavimu, arba depozitu, pervedamu į Pirkėjo sąskaitą. Sutarties įvykdymo užtikrinimo suma – 10 % (dešimt procentų) nuo pradinės Sutarties vertės. Kai Sutartyje nustatyta tvarka yra perskaičiuota Pradinė Sutarties vertė, Sutarties įvykdymo užtikrinimo dokumentas perskaičiuotai užtikrinimo sumai pateikiamas ne vėliau nei per 7 darbo dienas nuo susitarimo perskaičiuoti Sutarties kainą sudarymo dienos. 
52. Kai Sutarties 4 punkte Sutarties įsigaliojimas susietas su Sutarties įvykdymo užtikrinimu vienu iš Sutarties 9.1.57 punkte nurodytų būdų, Teikėjas per 7 darbo dienas po Sutarties pasirašymo privalo pateikti Pirkėjui neatšaukiamą pirmo pareikalavimo Sutarties įvykdymo užtikrinimo dokumentą – banko garantiją ar draudimo bendrovės laidavimo raštą arba pervesti depozito sumą į Pirkėjo sąskaitą. Sutarties įvykdymo užtikrinimo dokumento projektas turi būti pateiktas Pirkėjui suderinti. 
53. Kai Sutarties įvykdymas užtikrinamas garantija arba laidavimu, Teikėjas kartu su Sutarties įvykdymo užtikrinimo dokumentu privalo pateikti Sutarties įvykdymo užtikrinimo dokumento apmokėjimą įrodančio dokumento kopiją, kuri patvirtintų, kad Teikėjas sumokėjo visas privalomas įmokas už Sutarties įvykdymo užtikrinimo dokumentą. 
54. Sutarties įvykdymo užtikrinimo dokumento galiojimo terminas privalo būti ne mažiau kaip 20 darbo dienų ilgesnis nei Paslaugų su visais galimais pratęsimais teikimo terminas ir Teikėjas visiškai įvykdo sutartinius įsipareigojimus. Sutarties įvykdymo užtikrinimo dokumentas privalo galioti visiems Teikėjo įsipareigojimams pagal Sutartį, įskaitant baudas, delspinigius, palūkanas ar kitas pagrįstai pagal Sutartį iš Teikėjo reikalaujamas sumas. Sutarties įvykdymo užtikrinimo dokumente turi būti numatyta, kad užtikrinimo suma turi būti išmokama Pirkėjui ne vėliau kaip per 10 darbo dienų nuo pirmo raštiško Pirkėjo pranešimo pateikimo jį išdavusiam subjektui, kuriame nurodoma reikalaujama suma ir nurodomi nevykdomi sutartiniai įsipareigojimai. 
55. Jei Sutarties galiojimo laikotarpiu, baigiantis Sutarties įvykdymo užtikrinimo dokumento galiojimo terminui, Paslaugos nėra atliktos, Teikėjas ne vėliau nei likus 7 darbo dienoms iki pateikto Sutarties įvykdymo užtikrinimo dokumento galiojimo termino pabaigos privalo pateikti pratęstą Sutarties įvykdymo užtikrinimo dokumentą ir apmokėjimo už jį patvirtinančio dokumento kopiją tokiam terminui, kiek yra pratęsiamas Paslaugų teikimo terminas, arba, kai Paslaugų teikimo terminas negali būti pratęstas – tokiam laikotarpiui, per kurį Teikėjas numato baigti atlikti Paslaugas ir papildomam 20 darbo dienų terminui. 
56. Teikėjui nepratęsus Sutarties įvykdymo užtikrinimo dokumento galiojimo termino, Sutartyje nustatytais atvejais nepateikus Sutarties įvykdymo užtikrinimo dokumento perskaičiuotai pradinei Sutarties vertei, Pirkėjas turi teisę sustabdyti mokėjimus pagal Sutartį arba nutraukti Sutartį. 
57. Kai Sutarties įvykdymas užtikrinamas depozitu, depozitas Teikėjui yra grąžinamas per 20 darbo dienų po Paslaugų priėmimo–perdavimo akto pasirašymo ir Teikėjui visiškai įvykdžius sutartinius įsipareigojimus. Teikėjui atsisakius įvykdyti Pirkėjo reikalaujamą prievolę per reikalavime nurodytą terminą, depozitas gali būti panaudotas visiems Teikėjo įsipareigojimams pagal Sutartį, įskaitant baudas, delspinigius, palūkanas ar kitas pagrįstai pagal Sutartį iš Teikėjo reikalaujamas sumas. 

X SKYRIUS
KONFIDENCIALUMAS 
58. Sutarties turinį sudaranti ir (ar) su ja susijusi informacija, taip pat Sutarties vykdymo metu Šalių viena kitai tiek sąmoningai, tiek atsitiktinai atskleista bet kokia kita informacija (išskyrus informaciją, kuri teisės aktų pagrindu negali būti laikoma konfidencialia informacija, taip pat informacija, kuri gali būti viešai prieinama) yra konfidenciali. Kiekviena Šalis įsipareigoja neatskleisti jokios vykdant Sutartį iš kitos Šalies gautos ar su Sutarties vykdymu susijusios konfidencialios informacijos. Ši informacija tiek Sutarties galiojimo laikotarpiu, tiek Sutarčiai pasibaigus tretiesiems asmenims gali būti atskleista tik tiek, kiek toks informacijos atskleidimas yra būtinas Sutarčiai tinkamai vykdyti ir tik iš anksto gavus atitinkamą kitos Šalies raštišką sutikimą, laikantis asmens duomenų apsaugos reikalavimų. 
59. Šalys susitaria, kad konfidencialios informacijos atskleidimo atveju Teikėjas atlygins visus Pirkėjo tiesioginius nuostolius. 
60. Kiekviena Šalis privalo užtikrinti, kad būtų laikomasi Europos Sąjungos ir Lietuvos Respublikos teisės aktų, reglamentuojančių valstybės, tarnybos ar komercinę paslaptis ir duomenų apsaugą. Teikėjas patvirtina, kad yra informuotas apie Pirkėjo asmens duomenų tvarkymo taisykles, kurios skelbiamos adresu www.genocid.lt, ir yra su jomis susipažinęs. 
61. Teikėjas negali Pirkėjo duomenų naudoti tiesioginės rinkodaros tikslais (taip pat ir reklaminio pobūdžio pranešimams siųsti). 
62. Sutartyje aptartos konfidencialumo ir asmens duomenų tvarkymo sąlygos yra neterminuotos. 

XI SKYRIUS
SUSIRAŠINĖJIMAS IR UŽ SUTARTIES VYKDYMĄ ATSAKINGI ASMENYS
63. Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu jie yra įteikti Šalies atstovui arba atsiųsti elektroniniu paštu. 
64. Jei pasikeičia Sutartyje nurodytas Šalies adresas ir (ar) kiti duomenys, taip pat už Sutarties vykdymą atsakingas asmuo, Šalis turi informuoti kitą Šalį ne vėliau kaip prieš 5 darbo dienas. Bet kokie Šalies reikalavimai, kylantys iš netinkamai įteiktų pranešimų ar su jais susiję, bus laikomi nepagrįstais. 
65. Pirkėjo už Sutarties vykdymą atsakingas (atsakingi) asmuo (asmenys) – [__________], tel. [___________], el. p. [__________]. Šiame punkte nurodytas (nurodyti) atstovas (atstovai) neturi teisės keisti ar nutraukti Sutartį. 
66. Teikėjo už Sutarties vykdymą atsakingas asmuo – [__________] tel. [___________], el. p. [__________]. 
67. Šalys gali keisti Sutartyje nurodytus atstovus bei jų kontaktinius duomenis vienašaliu rašytiniu pranešimu. 

XII SKYRIUS
NENUGALIMOS JĖGOS APLINKYBĖS (FORCE MAJEURE) 
68. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Lietuvos Respublikos Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos aprašo patvirtinimo“. Esant nenugalimos jėgos aplinkybėms, Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas. 
69. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 2 darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo. 
70. Šalis yra atleidžiama nuo atsakomybės, jei nenugalimos jėgos aplinkybės, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, tęsėsi ilgiau kaip 3 mėnesius. 

BAIGIAMOSIOS NUOSTATOS
71. Sutartis sudaryta lietuvių kalba 2 egzemplioriais, turinčiais vienodą teisinę galią, po vieną kiekvienai Šaliai arba, sudarant elektroninį dokumentą, abiejų Šalių pasirašoma elektroniniu parašu. Kai Sutartis ar kitas Sutartyje numatytas dokumentas pasirašomas kvalifikuotu elektroniniu parašu, jis turi būti sudarytas taip, kad atitiktų Lietuvos vyriausiojo archyvaro 2009 m. rugsėjo 7 d. įsakymu Nr. V-60 „Dėl Elektroniniu parašu pasirašyto elektroninio dokumento specifikaciją ADOC-V1.0 pavirtinimo“ patvirtintą Elektroniniu parašu pasirašyto elektroninio dokumento specifikaciją ADOC-V1.0. 
72. Vienos iš Sutarties sąlygos negaliojimas nedaro negaliojančios visos Sutarties, išskyrus atvejus, kai Šalys be tos sąlygos Sutarties apskritai nebūtų sudariusios. Šalys susitaria, kad vienos iš Sutarties sąlygų negaliojimo atveju, jeigu toks jos negaliojimas nedaro negaliojančios visos Sutarties, minėta sąlyga Šalių rašytiniu susitarimu turės būti nedelsiant pakeista nauja galiojančia sąlyga, kuri pagal prasmę ir turinį būtų artimiausia negaliojančiai sąlygai bei turėtų analogišką teisinį ir ekonominį rezultatą, kaip ir pakeistoji sąlyga. 
73. Sutarčiai taikoma Lietuvos Respublikos teisė. Ginčai, kilę tarp Šalių dėl Sutarties, sprendžiami derybomis, o nepavykus susitarti derybomis – teismine ginčų sprendimo tvarka Lietuvos Respublikos teisme. 
74. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė. 
75. Sutarties priedai yra neatskiriama jos dalis. Sutarties priedas – techninė specifikacija, [__] l. 

